Iż-żagħżugħ li l-bieraħ ittieħed l-isptar għall-kura wara li għall-ħabta tas-7.30 p.m. ittella’ mill-baħar u ngħata l-ewwel għajnuna minn żewġt irġiel f’Buġibba, jinsab fil-periklu tal-mewt. Persuni li kienu fuq il-post qalu lil tvm.com.mt li ż-żagħżugħ jidher li kien involut fi ġlieda ma’ xi nies oħra u qabeż fil-baħar biex jevita l-ġlieda u spiċċa ħabat rasu. Fuq il-post issejħet ambulanza biex tassisti liż-żagħżugħ.